እቲ ብሮቡዕ ምሸት ዝወጸ መግለጺ "ኣብ ኢትዮጵያ ኣብ ልዕሊ ህዝብን ሃገርን ንዝበጽሕ ዘሎ ጥፍኣት ብሕታዊ ተሓታቲ ኣብ ኣራት ኪሎ [ቤተ መንግስቲ ኢትዮጵያ] ዘሎ ውልቀመላኺ ኣሃዳዊ ጉጅለ እዩ" ይብል። መንግስቲ ኢትዮጵያ ፖለቲከኛታት ምእሳር ይቕጽል ኣሎ ትጽቢትን ክውንነትን ዕርቀ ሰላም ኢትዮ ኤርትራ ድሕሪ ክልተ ዓመት ዘይተመልአ ሰላም ኢትዮ-ኤርትራን፡ ውሽጣዊ ወጥሪ ኢትዮጵያን ነቲ "ጉጅለ" እናበለ ዝጽወዖ መንግስቲ ኣብዪ ኣሕመድ ድማ "ዝጀመሮ ሃገር ናይ ምፍራስን ህዝብታት ናይ ምግጫውን ፖለቲካዊ ድራማ፡ ኣጠናኺሩ ቀጺልሉ ኣሎ" ይብል። ህዝብታት ኢትዮጵያ ኣንጻር እዚ ምምሕዳር ተቓውሞታቶም ይገልጹ ምህላዎም'ውን ይጠቅስ። "ኣብዚ ቀረባ እዋን ኣብ ልዕሊ ኣርቲስት ሃጫሉ ሁንዴሳ ብዝተፈጸመ ኣረሜናዊ ቅትለት ቁጠዐኡ ዝያዳ ብምሕያል ነዚ ጽግዕተኛ ዝበስበሰ ጉጅለ ተኣለየልና እናበለ ይርከብ" ኢሉ። ህወሓት ኣብ መግለጺኡ፡ መንግስቲ ኢትዮጵያ ንሚድያታት ምዕጻዉ ከምዘቖጠዖ'ውን ኣንጸባሪቑ። "ብኢደወነኑ ድምጺ ህዝቢ ትግራይ ኮይነን ከገልግላ ንዝጸንሓ ልሳናት ህዝቢ ትግራይ ንዝኾና፡ ድምጺ ወያነ ትግራይን ቴሌቪዥን ትግራይ ከምኡ'ውን ቻነል 29 ብምዕጻው፡ ንህዝብን መንግስትን ትግራይ ዘለዎ ንዕቀትን ጽልኣትን ደጊሙ ኣንጸባሪቑ'ሎ" ኢሉ። ኣብዪ ኣሕመድ "ብፍላይ ድማ ካብ ህዝቢ ኦሮሞ ንዘጓነፎ ተቓውሞ ንምጭፍላቕ፡ ናይቲ ቃልሲ ቅድመ ግንባር ንዝኾኑ ኣካላት ምጥፋእን፡ ኣብ ዝተፈላለየ ኣብያተ ማእሰርቲ ምድጓንን ዕለታዊ ተግባሩ ኾይኑ'ሎ" ይብል እቲ መግለጺ። ንህዝቢ ትግራይ ኣብ ዘሕለፎ መልእኽቲ ድማ፡ "ውልቀ መላኺ" ዝበሎ ኣብዪ ኣሕመድ "ዝኾነ ዓይነት ስጉምቲ ጥፍኣት ካብ ምውሳድ ጋእ ናብ ዘይብለሉ ብርኪ ስለዝበጽሐ፡ ንወሳናይ ግጥም ተዳሎ" ዝብል ጻውዒት ኣቕሪቡ። ኣብዪ ኣሕመድ "ነዛ ሃገር ናብ ዓዲ ዴሞክራሲ ከሰጋግራ እየ" ብምባል ንማሕበረሰብ ዓለም ሸፊጡ እዩ ድማ ይብል። "ዝሓዞ ስልጣን ንምድልዳል፡ ዝተፈለየ ሓሳብ ንዘለዎም ኣካላት ኩሎም ምቕታል፡ ምእሳርን ምፍርራሕን ካብ ዝጅምር ጸኒሑ'ሎ" ክብል ህወሓት ንቀዳማይ ሚኒስተር ኣብዪ ነቒፉ። ኣብ ልዕሊ ህወሓት ዝቐርብ ክስታት ቅድም ክብል ኣባል ህወሓት ዝነበረን፡ ሕዚ ብኣብዪ ኣሕመድ ሚኒስተር ህንጸት ዲሞክራሲ ኮይኑ ዝተሸመን፡ ንህወሓት ክነቅፍ ዝጸንሐ ኣይተ ዛዲግ ኣብርሃ፡ ኣብ'ቲ ኣብ ቀረባ መዓልታት ኣብ ኢትዮጵያ ኣጋጢሙ ዘሎ ፖለቲካዊ ቅልውላው፡ 'ህወሓት ኢድ ኣለዎ' ክብል ከሲሱ። ንቕትለት ሃጫሉ ሁንዴሳ ስዒቡ ንዝተልዓለ ናዕቢ "ገለ ዝተወደቡ ፖለቲካዊ ሓይልታት ክብለጽሉን ከጋድድዎን ፈቲኖም" ክብል ድማ ንቢቢሲ ተዛሪቡ። ኣብ ቅትለት ሃጫሉ ሁንዴሳ "ህወሓትን ሸኔ ዝበሃል ዕጡቕ ጉጅለ ኦነግን ኢድ ኣለዎም" ክብል ድማ ከሲሱ። እንተኾነ፡ እቲ ጉዳይ ገና ይጻረይ ምህላዉ እዩ ሓቢሩ። ብተመሳሳሊ፡ ውሃቢ ቃል ቀዳማይ ሚኒስተር ኢትዮጵያ ኣይተ ንጉሱ ጥላሁን'ውን ብረቡዕ ኣብ ዝሃቦ መግለጺ፡ ነቲ ኣብ ኢትዮጵያ ዝተርኣየ ቅልውላው፡ ን 'ኦነግ ሸኔ' ከምኡ ድማ "ኣብ ስልጣን ነይሩ" ንዝበሎ ሓይሊ ከሲሱ። እዚ ኣገላልጻ፡ ሰብ መዚ ፌደራል መንግስቲ፡ ንህወሓት ንምምልኻት ክጥቀምሉ ዝጸንሑ እዩ። "ቅድም ክብል ኣብ መዝነት ኣብ ዝነበረሉ እዋን ሃብቲ ሃገርን ህዝብን ዝዘመተ ጉጅለን ጉጅለ ኦነግ ሸኔን ብጥምረት ኮይኖም፡ ሕዚ'ውን ኣብ'ቲ ሕብረተሰብ ሽብር ብምንዛሕ፣ ብምድንጋርን ናይ ሓሶት ሓበሬታ ብምሃብን፤ እቲ ሕብረተሰብ ናብ ዕግርግር ኣትዩ ሃገር ናብ ጸገም ክትኣቱ ንምግባር ይሰርሕ ኣለዉ" ኢሉ። ቅድሚ ምጽራይ ዝቐርብ ክስታት ኢንተርናሽናል ክራይስስ ግሩፕ፡ ኣብ ጉዳይ ቅትለት ሃጫሉ ሁንዴሳን ስዒቡ ዝተፈጠረ ናዕብታትን ኣመልኪቱ፡ ሎም ቅነ ኣብ ዘውጸኦ መግለጺ ቅትለት ሃጫሉ ሁንዴሳ ብግልጺን ብዘይ ሻራውን መገዲ ክጻረ ሓቲቱ እዩ። ቅድሚ ምጽራይ ዝቐርብ ክስታት ድማ፡ ነቲ ኩነታት ከምዘጋድድ ኣጠንቂቑ እዩ። ቅትለት ሃጫሉ ሁንዴሳ ብዝምልከት፡ መርመራ ፖሊስ ገና ዘይተዛዘመ እንተኾነ'ኳ፡ ሰብ ስልጣን መንግስቲ ኢትዮጵያ እቲ ተግባር መን ከምዝፈጸሞ ዘመላኽቱ መግለጺታት ከምዝሃቡ ክራይስስ ግሩፕ ይጠቅስ። ኣብታ ሃገር ንዘጋጥም ሕድሕድ ቅልውላዋት፡ 'ኣብ ዘይወዓልናዮ ተሓተትቲ ንግበር ኣለና' ዝብል ቅርታ ዘለዎም መራሕቲ ህወሓት፡ እቲ ሕዚ ዝቐርበሎም ዘሎ ክሲታት'ውን፡ ተመሳሳሊ ቁጥዐ ከምዝፈጥረሎም እቲ ትካል ኣሚቱ ነይሩ። ሰበ ስልጣን መንግስቲ፡ እቶም ቅትለታት ብዝምልከት ምሉእ ምጽራይ ከይተገብረ ምእንፋት ደው ከብሉ ኣለዎም ክብል'ውን ኣጠንቂቑ ነይሩ። ተዛማዲ ትሕዝቶ ትጽቢትን ክውንነትን ዕርቀ ሰላም ኢትዮ ኤርትራ ድሕሪ ክልተ ዓመት9 ሓምለ 2020 ሃጫሉ ሁንዴሳ፡ ፖሊስ ኢትዮጵያ ክሳብ ሕዚ ዝኣሰሮም ፖለቲከኛታት በዓል መን'ዮም?8 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
